Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7733. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7735. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7712. Il-EUR-Lex hu l-aċċess fuq l-Internet għal-liġi Ewropea. Fil-11 ta' Settembru 2015, skont l-Artikolu 4 tal-Anness I tal-Istatut tal-Qorti tal-Ġustizzja u skont l-Artikolu 13(2) tar-Regoli tal-Proċedura tiegħu, it-Tribunal għas-Servizz Pubbliku ddeċieda li jassenja, mill-preżentata tar-rikors, il-kawżi alternattivament lill-Ewwel Awla, lit-Tieni Awla u lit-Tielet Awla skont l-ordni li fihom ġew irreġistrati fir-Reġistru, bla ħsara għar-riassenjazzjonijiet lis-Seduta plenarja jew lill-Imħallef uniku. Il-President tat-Tribunal għas-Servizz Pubbliku jista' jidderoga mir-regoli ta' assenjazzjoni għal raġunijiet ta' konnessjoni, kif ukoll sabiex jiġi żgurat xogħol ibbilanċjat u koerenti fi ħdan it-Tribunal għas-Servizz Pubbliku. Għall-istess raġunijiet, il-President tat-Tribunal għas-Servizz Pubbliku jista' jiddeċiedi li jassenja l-kawżi mill-ġdid fil-mori tal-kawża, wara li jikkonsulta mal-Imħallfin ikkonċernati u qabel il-preżentazzjoni tar-rapport preliminari previst fl-Artikolu 58 tar-Regoli tal-Proċedura tat-Tribunal għas-Servizz Pubbliku. L-operaturi ekonomiċi huma infurmati wkoll li l-iskadenza għall-oġġezzjonijiet kontra t-talbiet ġodda għandhom jaslu għand il-Kummissjoni, permezz tal-amministrazzjonijiet nazzjonali, hija l-11 ta' Diċembru 2015, li hija d-data tat-tieni laqgħa skedata tal-Grupp dwar il-Kwistjonijiet ta' Ekonomija Tariffarja Dawk l-operaturi interessati huma avżati biex jikkonsultaw il-lista b'mod regolari sabiex ikollhom informazzjoni dwar kif tkun is-sitwazzjoni fejn jidħlu t-talbiet. Aktar informazzjoni dwar il-proċedura ta' sospensjonijiet tat-tariffi awtonomi tinstab fuq il-websajt Europa: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7788 — Ardian/Electricité de France/Géosel, f'dan l-indirizz: Il-Kroazja Klassi 1.2. Prodotti tal-laħam (imsajrin, immellħin, affumikati, eċċ.) Id-"Dalmatinski pršut" huwa prodott tal-laħam ippreservat u mnixxef magħmul minn riġel il-ħanżir, bl-għadam, bil-ġilda u x-xaħam ta' taħt il-ġilda. Id-"Dalmatinski pršut" ma fiha ebda addittiv (nitriti jew nitrati, sorbat tal-potassju, aċidu assorbiku jew aċidu propanoiku), ħlief melħ tal-baħar. Id-"Dalmatinski pršut" għandu dawn il-karatteristiċi organolettiċi: Id-"Dalmatinski pršut" għandu dawn il-karatteristiċi kimiċi: kontenut ta' umdità bejn 40 % u 55 %; kontenut ta' ilma attiv (aw) ta' inqas minn 0,93; kontenut ta' melħ (NaCl) bejn 4,5 % u 7,5 %. Meta jitqiegħed fis-suq, id-"Dalmatinski pršut" għandu piż minimu ta' 6,5 kg, u jkun diġà immaturat għal mill-anqas 12-il xahar li jibdew mill-bidu tal-ipproċessar. Id-"Dalmatinski pršut" isir mir-riġlejn tal-majjal frisk, bl-għadam, miksuba minn ħnieżer li ġejjin minn razez ta' laħam kummerċjali, mill-inkroċjar ta' razez jew mil-linji ta' tgħammir, jew inkroċjar ta' razez ta' kwalunkwe kombinazzjoni tagħhom. Il-piż minimu ta' riġel imnaddaf huwa ta' 11 kg. Kwalità tal-laħam: Riġla friska m'għandhiex turi sinjali viżibbli ta' trawma. Il-laħam huwa roża fl-aħmar, bi struttura soda u mingħajr ilma tal-wiċċ (RFN). Laħam bajdani, artab u li jnixxi l-għaraq (PSE), ma jistax jintuża laħam skur, sod u xott (DFD), laħam tal-lewn mixtieq iżda artab u li jnixxi l-għaraq (RSE), u laħam li huwa sod u ma jnixxix għaraq iżda bajdani (PFN). Fil-ħin tal-kunsinna tiegħu fil-post tal-produzzjoni, l-aċidità tal-laħam tal-majjal, kif imkejla fiż-żona tal-muskolu semimembranuż, għandha tkun bejn 5,5 u 6,1. Kopertura ta' xaħam: Il-ħxuna minima tax-xaħam ta' taħt il-ġilda, bil-ġilda b'kollox, fuq il-parti ta' barra ta' riġel mirqum, imkejla b'mod vertikali taħt ir-ras tal-wirk, hija ta' 15 mm. Ix-xaħam li jkopri l-parti kollha tax-xifer ittondjat tar-riġel huwa biżżejjed biex il-ġilda ma tinfiridx mill-muskolu ta' taħt. Temperatura tal-laħam: meta ssir il-kunsinna ta' riġel fil-post tal-produzzjoni, it-temperatura interna tiegħu hija bejn 1 °C u 4 °C. Matul il-ħażna u t-trasport, ir-riġlejn friski jinżammu f'temperatura ta' bejn 1 °C u 4 °C. Ir-riġlejn ma jistgħux jiġu ffriżati. Ir-riġlejn għandhom jiġu mmellħa bejn 24 u 96 siegħa wara li l-majjal ikun inqatel. L-istadji kollha fil-produzzjoni tad-"Dalmatinski pršut", minn meta jitlesta t-tmelliħ tar-riġlejn friski sakemm jiġu ppressati, iffumigati, imnixxfa u mmaturati għandhom iseħħu fiż-żona ġeografika speċifikata f'Taqsima 4. Wara tmiem l-istadju tal-maturazzjoni, il-prieżet jiġu ssiġillati bis-sħana b'marka tad-ditta li tinkludi s-simbolu komuni tad-"Dalmatinski pršut" u l-kodiċi tal-produttur, li huwa identiku għan-numru tal-kontroll veterinarju tal-faċilità. Meta jitqiegħed fis-suq, il-prodott għandu jkollu fuqu l-isem "Dalmatinski pršut" u s-simbolu komuni. L-isem "Dalmatinski pršut" għandu jkun jinqara b'mod ċar u li ma jitħassarx u għandu jkun kbir biżżejjed u mmarkat permezz ta' tipa u kulur li jidhru b'mod iktar ċar minn kull kitba oħra. Kull utent tad-denominazzjoni tal-oriġini li jqiegħed il-prodott fis-suq skont l-Ispeċifikazzjoni tiegħu għandu dritt juża s-simbolu komuni, taħt l-istess kundizzjonijiet. Il-produzzjoni tad-"Dalmatinski pršut" isir fid-Dalmazja. Il-konfini tat-Tramuntana taż-żona ta' produzzjoni tgħaddi mill-belt ta' Novalja, il-muniċipalità ta' Kolan, il-belt ta' Pag, il-muniċipalitajiet ta' Starigrad u Jasenice, il-belt ta' Obrovac, il-muniċipalità ta' Ervenik u l-belt ta' Knin; fil-Lvant, il-fruntiera timmarka l-fruntieri tal-istati tal-Bożnja u Ħerzegovina, u l-Montenegro; lejn in-Nofsinhar u l-Punent, iż-żona hija demarkata permezz tal-fruntiera marittima tal-Istat tar-Repubblika Taljana. Ir-rabta bejn id-"Dalmatinski pršut" u ż-żona ġeografika ta' fejn jiġi prodott hija bbażata fuq il-karatteristiċi tal-prodott li jirriżultaw minn metodu ta' produzzjoni tradizzjonali, kif ukoll fuq ir-reputazzjoni li dan il-prodott reġjonali laħaq madwar il-pajjiż kollu. Id-"Dalmatinski pršut" jiġi prodott fiż-żona ġeografika kollha tad-Dalmazja, li hi l-itwal u l-akbar medda ta' kosta Kroata tul l-Adrijatiku. Id-Dalmazja tinkludi l-gżejjer, il-kosta u l-intern submediterranju. Il-kosta, il-gżejjer u l-intern muntanjuż huma b'mod ġenerali paralleli ma' xulxin mill-Grigal sax-Xlokk. L-intern tal-pajjiż huwa muntanjuż, b'karatteristiċi tipiċi karstiċi. Il-klima fid-Dalmazja hija Mediterranja, ikkaratterizzata minn sjuf sħan u xotti u xtiewi mhux ħorox u umdi. Fix-xitwa, it-temperatura medja hija ta' 3,6–9,0 °C, filwaqt li t-temperatura medja għas-sajf hija ta' 24,7–25,3 °C. L-umdità relattiva tul is-sena tvarja minn 56 % sa 76 %. Fenomenu klimatiku tipiku taż-żona hija l-Bora, riħ xott u kiesaħ li jipprevali fil-perjodu tax-xitwa u jonfoħ medja ta' 130 ġurnata fis-sena. Il-kombinazzjoni ta' dawn il-fatturi klimatiċi joħolqu kundizzjonijiet li jgħinu biex id-"Dalmatinski pršut" jinxef u jimmatura. Minħabba li l-melħ tal-baħar huwa disponibbli kullimkien u l-klima hija favorevoli, minn żmien ir-Rumani n-nies tad-Dalmazja malajr adottaw il-ħila tal-preservazzjoni tal-laħam tal-majjal permezz tat-tmelliħ u t-tnixxif. Minn dak iż-żmien il-kapaċità tal-produzzjoni tal-"pršut" għaddiet tul il-ġenerazzjonijiet, żviluppat maż-żmien fi proċess ta' produzzjoni li huwa kkunsidrat bħala tradizzjonali fid-Dalmazja. L-għarfien tradizzjonali jidher f'kull stadju tal-produzzjoni tad-"Dalmatinski pršut". Il-produtturi tal-"pršut" fid-Dalmazja jagħżlu perżut ta' kwalità li jiżen mill-inqas 11 kg u li jkollu kontenut ta' xaħam u ġilda ta' mill-inqas 15 mm. Qabel it-tmelliħ jofsqu d-demm li jifdal fil-perżuta, partikolarment mill-arterja femorali, biex ma jkunx hemm taħsir matul l-istadju ta' tnixxif u ta' maturazzjoni. Il-ħila tal-produtturi tal-"pršut" toħroġ ukoll meta wieħed jiġi biex jistabbilixxi t-tul ta' żmien tat-tmelliħ u l-ippressar tal-perżut, li jiddependi primarjament fuq il-piż tiegħu. Tingħata attenzjoni speċjali għall-metodu u għat-tul ta' ħin tal-iffumigar kif ukoll għall-għażla tal-injam. Fil-fatt, oriġinarjament id-"Dalmatinski pršut" kien jiġi ppreservat prinċipalment permezz tat-tmelliħ u t-tnixxif pjuttost milli bl-iffumigar. L-iffumigar tad-"Dalmatinski pršut" matul l-istadju ta' tnixxif — li kien isir ħdejn l-ifran fil-kċejjen antiki jew fl-għerejjex tat-tnixxif bis-saqaf poruż — ġie introdott biex wieħed jeħles mill-umdità matul l-istaġun tax-xita. Hekk kif it-temp jinbidel, u l-Bora tibda tonfoħ mill-ġdid, il-prieżet jitħallew barra biex jinxfu fl-arja. Il-kwalità unika tad-"Dalmatinski pršut" hija riflessa primarjament fil-karatteristiċi organolettiċi tiegħu, li huma riżultat tal-proċess ta' produzzjoni. Il-proprjetà organolettika karatteristika tiegħu hija l-aroma, taħlita ta' laħam tal-majjal imnixxef u ffermentat iffumigat ħafif. Ir-riċerka wriet differenzi fil-kompożizzjoni tas-sustanzi volatili tad-"Dalmatinski pršut" u sitt prieżet oħra mnixxfa minn pajjiżi tan-Nofsinhar tal-Ewropa, b'mod partikolari fil-preżenza ta' fenoli (gwajakol, fenol, m-kresol, o-kresol, 2,5-ksilenol, 2,6-ksilenol, u 2,6 dimetossifenol), fil-kampjuni kollha tad-"Dalmatinski pršut". Minħabba li l-proċess tal-produzzjoni ta' prieżet ta' tipi oħrajn ma jinvolvix l-iffumigar, huwa ferm probabbli li l-aroma tingħata mill-fenoli (Igor Jerković, Josip Mastelić, Snježana Tartaglia: A study of volatile flavour substances in Dalmatian traditional smoked ham: Impact of drycuring and frying, Food Chemistry 104 (2007), str. Id-"Dalmatinski pršut" huwa kkaratterizzat minn togħma kemxejn mielħa li tagħti fi mluħa aktar qawwija, konsistenza ratba b'mod uniformi, u lewn aħmar għal aħmar ċar. Ir-rabta bejn il-karatteristiċi tad-"Dalmatinski pršut" u ż-żona ta' produzzjoni tiegħu hija riflessa primarjament fl-użu tal-metodu ta' produzzjoni tradizzjonali, li għadda minn ġenerazzjoni għal oħra. Minħabba ħiliet ta' produzzjoni tradizzjonali, id-"Dalmatinski pršut" għandu karatteristiċi speċjali li għenu biex dan kiseb il-fama tiegħu. Il-karatteristika ewliena tad-"Dalmatinski pršut" hija l-aroma tipika ta' duħħan ħafif. L-iffumigar, għalhekk, huwa stadju sensittiv ħafna fil-produzzjoni, stadju li matulu l-produtturi tal-"pršut" iridu jagħtu attenzjoni speċjali fl-għażla ta' ħatab xieraq u għall-kwantità ta' duħħan u t-tul tal-proċess tal-affumigar, li prinċipalment jiddependu fuq il-piż tal-perżut u t-temp fiż-żmien tal-iffumigar. Jekk dawn il-parametri ma jkunux magħżula b'mod korrett, ir-riżultat jista' jkun riħa qawwija wisq ta' duħħan, tibdil fil-kulur tal-qoxra, u konsistenza iebsa tal-laħam li ma jinħallx faċilment fil-ħalq. Il-ħila tal-produtturi tal-"pršut" matul il-perjodu ta' maturazzjoni hija riflessa fil-kontroll xieraq tal-fluss ta' arja, tat-temperatura u tal-umdità relattiva, li jippermetti li l-proċessi metaboliċi jseħħu b'rata xierqa u b'hekk jiġi evitat tnixxif eċċessiv jew rapidu tal-laħam li jirriżulta f'laħam inqas tari u f'aktar telf tal-kulur aħmar li jagħti f'aħmar iktar ċar b'mod uniformi matul il-wisa' tal-tessut tal-muskolu, minħabba li l-laħam jiswied mit-truf. L-aktar bis-saħħa tal-aroma hafifa ta' duħħan, id-"Dalmatinski pršut" issa ilu żmien twil li kiseb rikonoxximent lil hinn miż-żona ta' produzzjoni. Lejn l-aħħar tas-snin 30 tas-seklu l-ieħor, Rudolf Bergštajn, sid lukanda fil-belt ta' Varaždin, irreklama f'gazzetta lokali ta' kull ġimgħa li l-klijenti tiegħu setgħu jduqu: "[...] Il-popolarità tad-"Dalmatinski pršut" kibret malajr ħafna fis-snin 60 tas-seklu l-ieħor, meta ż-żieda fid-domanda ġabet żieda fil-produzzjoni, li kienet organizzata fuq bażi ta' kooperattiva. Il-produtturi tad-"Dalmatinski pršut" jeżibixxu b'mod regolari fil-Wirja Nazzjonali tal-Pršut, li ilha tiġi organizzata f'Sinj mill-2006 u tospita wkoll parteċipanti internazzjonali, kif ukoll fil-Wirja Internazzjonali tal-Prieżet, organizzata f'Tinjan mill-2007, fejn ħafna drabi jirbħu titlu fil-kampjonati. Id-"Dalmatinski pršut" rebaħ titli fil-kampjonati u medalji tad-deheb fl-2009, fl-2010 u fl-2013 fil-Wirja Internazzjonali tal-Agrikoltura f'Novi Sad, is-Serbja. Bl-espansjoni tat-turiżmu f'nofs is-snin 90 u d-domanda dejjem tikber għall-prodotti lokali tipiċi, id-"Dalmatinski pršut" sar ikel fin distintiv mid-Dalmazja, u f'termini ekonomiċi, prodott tal-ikel tradizzjonali ewlieni fil-Kroazja. (It-tieni subparagrafu tal-Artikolu 6(1) ta' dan ir-Regolament) Klassi 1.7 — Ħut, molluski, krustaċej friski u prodotti derivati minnhom Il-"Mojama de Isla Cristina" ssir mill-parti prima tat-tonn li tissejjaħ il-flett, kemm mill-partijiet ta' fuq kif ukoll mill-partijiet ta' taħt tal-flett, li jgħaddu minn proċess ta' staġjonar u jitnixxfu għall-arjaperta jew inkella f'mini apposta li jħallu l-istess effett. Il-"Mojama de Isla Cristina" tiġi kklassifikata fil-kategoriji "Extra" u "Primera". Il-"Mojama de Isla Cristina" hija ta' lewn kannella skur fuq barra, filwaqt li meta titqatta' jidhru l-vini karatteristiċi tal-flett tat-tonn, li huma aktar distinti fil-kategorija "Primera" milli fl-"Extra". Meta titqatta', ikollha sfumatura ta' aħmar li jiskura mat-tarf; b'sawra kumpatta u lixxa, mhux wisq fibruża u b'riħa u b'togħma ta' ħut żejtni. Il-kontenut ta' melħ huwa bejn 3 % u 9 % filwaqt li l-kontenut umdu jrid ikun bejn 40 % u 50 %. Il-prodott jiġi ppakkjat fil-vakwu f'biċċiet b'piżijiet differenti jew isslajsjat u mpoġġi fiż-żejt taż-żebbuġa jew tal-ġirasol, f'boroż tal-plastik trasparenti u b'tikketti apposta. Jista' jinbiegħ ukoll f'vażetti tal-ħġieġ, isslajsjat u mpoġġi fiż-żejt taż-żebbuġa jew tal-ġirasol. Il-prodott jiġi ppakkjat fil-vakwu f'biċċiet b'piżijiet differenti jew isslajsjat u mpoġġi fiż-żejt taż-żebbuġa jew tal-ġirasol, f'boroż tal-plastik trasparenti u b'tikketti apposta. Jista' jinbiegħ ukoll f'vażetti tal-ħġieġ, isslajsjat u mpoġġi fiż-żejt taż-żebbuġa jew tal-ġirasol. L-ippakkjar irid isir fl-istess azjenda biex matul il-proċess kollu jinżammu l-karatteristiċi fiżiċi, kimiċi u organolettiċi, speċjalment il-kontenut tal-imluħa u l-kontenut umdu. Fuq it-tikketti speċifiċi ta' kull azjenda li tbigħ il-"Mojama de Isla Cristina" bl-Indikazzjoni Ġeografika Protetta, irid jidher b'mod prominenti l-kliem "Mojama de Isla Cristina" flimkien mal-logo tal-IĠP tal-Unjoni Ewropea. Barra minn hekk, irid jidher l-akronomu tal-Indikazzjoni Ġeografika Protetta flimkien mal-logo tagħha kif jidher hawn taħt. Il-"Mojama de Isla Cristina" ssir fil-muniċipalitajiet ta' Isla de Cristina, Lepe, Cartaya u Ayamonte fil-provinċja ta' Huelva. Il-"Mojama de Isla Cristina" hija magħrufa fis-suq lokali bħala prodott gourmet, ikkaratterizzat mill-preparazzjoni bir-reqqa, il-prezz għoli u l-konsum elit. Jista' jinxtara minn ħwienet speċjalizzati tal-gastronomija tipika f'diversi partijiet ta' Spanja. Ir-rabta tad-denominazzjoni "Mojama de Isla Cristina" maż-żona ġeografika hija bbażata fuq il-prestiġju u r-reputazzjoni ta' dan il-prodott grazzi għat-tradizzjoni tat-tmelliħ tal-ħut f'din iż-żona, fejn kien u għadu jinqabad it-tonn u fejn il-metodu artiġjanali tal-preparazzjoni, li huwa bbażat fuq l-esperjenza u l-għarfien, intiret minn ġenerazzjoni għall-oħra. Il-kosta kollha tal-Golf ta' Cádiz għandha tradizzjoni antika ta' sajd u ta' preparazzjoni tat-tonn immellaħ, li tmur lura għal żmien il-Feniċi u t-Tartessjani li għallmu s-sengħa tas-sajd lill-ewwel abitanti taż-żona, u hemm referenzi għas-sajd tat-tonn permezz ta' labirinti ta' xbieki li jmorru lura għal din l-epoka. B'mod naturali, is-sajd bħala mezz ta' għixien u l-ħtieġa ta' tekniki tat-tmelliħ tal-ħut biex ikun jista' jiġi kkummerċjalizzat, ta lok biex bdew jinbtu diversi impriżi tat-tmelliħ tal-ħut fiż-żona ta' Isla Cristina, Ayamonte u Cartaya, u b'mod ġenerali matul il-kosta kollha ta' Huelva, fejn kull tip ta' tonn u ħut ieħor tal-familja Scombridae kienu jiġu ppreparati u esportati madwar id-dinja kollha. Bis-saħħa tal-popli li stabbilew ruħhom fin-nofsinhar ta' Spanja, l-industrija tas-sajd kompliet tikber u tiffjorixxi fejn għadha teżisti sal-lum, bl-użu tal-istess metodi tradizzjonali artiġjanali għat-trattament u għat-tmelliħ tal-fletti tat-tonn. L-industrija tradizzjonali tat-tmelliħ f'Huelva hija kkonċentrata madwar iż-żoni ta' Isla Cristina, Lepe u Ayamonte, li għadhom jużaw it-tekniki tradizzjonali tal-preparazzjoni bl-għajnuna tal-kundizzjonijiet klimatoloġiċi. Il-"Mojama de Isla Cristina" hija l-aktar tonn immellaħ importanti, u l-industrija li tippreparah ġiet iffurmata minn kumpaniji familjari ta' daqs żgħir u medju, immexxija mill-fundatur jew id-dixxendenti tiegħu, li għenet biex maż-żmien ġew ikkonservati t-tekniki skont l-aktar tradizzjonijiet antiki tal-produzzjoni, filwaqt li żdiedu biss metodi ġodda għas-sikurezza alimentari u ġew permessi kontrolli fuq il-proċess tal-produzzjoni bil-għan li tittejjeb il-kwalità. Il-preparazzjoni ta' dan il-prodott teħtieġ l-għarfien u l-esperjenza mill-bidu tal-proċess u matul kull stadju: it-tqattigħ tal-ħuta; l-estrazzjoni tal-flett li jintuża biex issir il-"Mojama de Isla Cristina"; il-qatgħat li jsiru fil-partijiet adattati; il-fażi tat-tmelliħ, proċess li jitlob l-għarfien dwar il-grad meħtieġ ta' mluħa; il-ħasil li jsir wara, li għandu jsir b'mod ikkontrollat biex titneħħa l-imluħa żejda, u dik żejda biss; u fl-aħħar nett it-tnixxif, li grazzi għall-mikroklima taż-żona ġeografika jsir fl-aħjar kundizzjonijiet, b'mod naturali jew inkella f'mini apposta. Il-"Mojama de Isla Cristina" tinsab fuq il-menù tar-Restaurante Acánthum bħala waħda mill-entremeses favoriti. Ir-Restaurante Casa Machaquito jippreżenta l-"Mojama de Isla Cristina" bħala prodott gastronomiku taż-żona. Ir-restorant La Mirta tal-Hotel Eurostar Tartessos joffri menù onlajn estensiv fejn tista' ssib il-"Mojama de Isla Cristina" flimkien ma' żewġ prodotti oħra ta' prestiġju mill-provinċja ta' Huelva, li huma l-gambli u l-jamón. [It-tieni subparagrafu tal-Artikolu 6(1) ta' dan ir-Regolament] It-test sħiħ tal-Ispeċifikazzjoni tal-prodott huwa disponibbli fuq:
Extracted from C_323_2015.html